એ પંક્તિઓ સમજાવતા ટેલિફોનિક સંદેશા દ્વારા પરમ પૂજ્ય ગુરુવર્ય શાસ્ત્રી શ્રી માધવપ્રિયદાસજી સ્વામીએ અધ્યાપકશ્રીઓને શુભકામનાઓ અર્પણ કરી હતી. પૂજ્ય સ્વામજીએ જણાવ્યું કે દર્શનમ્‌ પ્રગતિનું સોપાન બને. ભારતીય સંસ્કૃતિ સદાય નવપલ્લવિત રહે. શાસ્ત્રોમાં જીવન વિજ્ઞાન અને સમાજ વિજ્ઞાન છે. આપણા આત્માના વિકાસ માટે સંસ્કૃતિની રક્ષા કરવી અનિવાર્ય છે. દર્શનમ્‌ના ઋષિકુમારો સંપૂર્ણ વિશ્વમાં છવાય જાય એ જરૂરી છે. તુષાર વ્યાસ, અજય પંડ્યા, નિલેશ જાની જેવા વિદ્યાર્થીઓ વિદેશમાં સત્સંગ પ્રચાર અને સંસ્કૃતિનું જતન કરી રહ્યા છે. ઋષિકુમારો શ્રેષ્ઠ વક્તા બને.